Juliste

Juliste (vanh. afišši, , tai plakaatti, , nyk. arkik. posteri, )Nykysuomen sanakirja, WSOY 1995 on yleensä julkiselle paikalle tarkoitettu viestinnän väline, jota käytetään jonkin asian julkituomiseen tai mainostamiseen. Julisteen viesti voi olla pelkästään kuvallinen tai pelkästään kirjallinen, mutta useimmiten se on näiden yhdistelmä. Juliste kiinnitetään yleensä seinään, muuriin, ikkunaan, ilmoitustaululle tai muuhun näkyvään paikkaan, sillä julisteen tarkoituksena on kiinnittää huomiota. Kirjallispainotteisia julisteita sanottiin aikanaan julistuksiksi eli julkisiksi tiedonannoiksi, jotka olivat kaikelle kansalle osoitettuja asiakirjoja. Tällainen oli esimerkiksi Punainen julistus, joka annettiin vuonna 1905. Juliste voi olla myös esimerkiksi konferenssissa esillepantu kirjallinen tai kuvallinen esitys erotuksena suullisesta esityksestä. Juliste on useimmiten painettu paperille, muoville tai jollekin muulle alustalle. Käsintehtyjä julisteita on saatettu käyttää julistepylväissä, mutta vasta kivipaino ja värilitografia mahdollistivat julisteiden suuret painokset.Markus Visanti: Otavan iso tietosanakirja 3, s. 1667. Moderni julistetaide syntyi Ranskassa 1880-luvulla, ja sen kukoistuskausi ajoittui 1800- ja 1900-lukujen vaihteeseen. Sen tunnetuimpia edustajia olivat Ranskassa Henri de Toulouse-Lautrec, Honoré Daumier, Pierre Bonnard ja Puvis de Chavannes, Englannissa taas Aubrey Beardsley. Suomessa Akseli Gallen-Kallela oli ensimmäisiä julistetaiteen harrastajia. Häntä seurasivat pian monet muut taiteilijat, jotka saattoivat jopa erikoistua julistetaiteeseen. Vuosisadan vaihteen merkittäviin suomalaistaiteilijoihin kuuluivat muun muassa Alexander Federley (1865–1932) ja Oscar Furuhjelm (1880–1963).Kämäräinen 1986, s. 100 Nykyään julisteet ovat graafisen muotoilun tuotteita, joita kerätään ja joihin liittyen järjestetään näyttelyitä ja biennaaleja. Monilla museoilla ja arkistoilla on julistekokoelmia. Lahden taidemuseon yhteydessä toimii Julistemuseo. == Tunnettuja julisteita == Kuva:Poster Rambler Bicycles.jpg|Cesare Saccaggin suunnittelema jugendtyylinen polkupyörien mainosjuliste (noin 1891) Kuva: Aubrey Beardsley poster for The Studio.jpg|Aubrey Beardsley: THE STUDIO -lehden mainosjuliste (1895) Kuva: Gira del Chat Noir, 1896, cartel de Théophile Alexandre Steinlen.jpg|Théophile Alexandre Steinlen: Le Chat Noir -kabareen kiertueen mainosjuliste (1896) Kuva:Barnum and Bailey - 3b52428u.jpg|Barnum and Bailey -sirkuksen mainosjuliste (1897) Kuva: Akseli Gallen-Kallela - Bil-Bol, Poster for an Automobile Retailer.jpg|Akseli Gallen- Kallela: Bil-Bol, autoliikkeen juliste (1907) Kuva: Flickr - …trialsanderrors - Richard Strauss-Woche, festival poster, 1910.jpg|Ludwig Hohlwein: Richard Strauss -festivaalin mainosjuliste (1910) Kuva:Big Bingo - Giant "two-story" elephant now exhibited by Ringling Bros.jpg|Ringling Bros. -sirkuksen mainosjuliste (1916) Kuva:J. M. Flagg, I Want You for U.S. Army poster (1917).jpg|J. M. Flaggin suunnittelema Yhdysvaltain armeijan värväysjuliste (noin 1917) Kuva:Plakat mayakowski gross.jpg|Vladimir Majakovskin ROSTA- ikkunoita varten tekemä propagandajuliste (1920-luku) Kuva: Chicago world's fair, a century of progress, expo poster, 1933, 2.jpg|Weimer Pursell: Chicagon vuoden 1933 maailmannäyttelyn mainosjuliste. Kuva: Keep-calm-and-carry-on- scan.jpg|Keep Calm and Carry On. Britannian hallituksen julkaisema juliste mielialan kohottamiseksi. (1939) == Katso myös == *Plakatstil *Ulkomainonta == Lähteet == * Kämäräinen, Aki et al. (toim.): Suomen ja maailman taide - Hakemisto, Sanasto. WSOY, 1986. ISBN 951-0-10729-8 === Viitteet === == Aiheesta muualla == *Julistemuseo * Come to Finland -kulttuuriprojekti == Kirjallisuutta == * Helmiriitta Honkanen: Placatista julisteeksi, 1983. *